เรื่องร้องเรียน: คลองส่งกลิ่นเหม็นมากเวลาเดินผ่าน
การดำเนินการของเจ้าหน้าที่: กลุ่มงานอาคารบังคับน้ำ ส่วนระบบควบคุมน้ำธนบุรี สำนักงานระบบควบคุมน้ำ สำนักการระบายน้ำ ขอเรียนชี้แจงกรณีดังกล่าว เนื่องจากประกาศกรมอุตุนิยมวิทยาเรื่อง พายุฤดูร้อนบริเวณประเทศไทยตอนบน ฉบับที่ 2 (92/2566) (มีผลกระทบตั้งแต่วันที่ 6 - 9 เมษายน 2566) สำนักการระบายน้ำมีความจำเป็นต้องทำการลดระดับน้ำทุกพื้นที่ของกรุงเทพมหานคร ในช่วงที่ผ่านมาเพื่อรอรับน้ำฝนที่จะเข้ามาในพื้นที่ ปัจจุบันพ้นระยะเตือนภัยแล้วจะเร่งดำเนินการถ่ายเทน้ำให้อยู่ในสภาพปกติต่อไป พร้อมนี้ได้แนบประกาศดังกล่าวมาด้วยแล้ว          จึงเรียนมาเพื่อโปรดทราบและขออภัยในความไม่สะดวก
ความเห็นของผู้แจ้ง: คลองมันตื้นและมันเน่าจากโคลน สิ่งที่ควรทำคือขุดลอกโคลนตมเก่าออก ยิ่งส่งเอกสารให้ระบายน้ำออกป้องกันน้ำท่วม หลักการยิ่งควรจะเป็นการขุดลอกคลอง แก้ได้ทั้ง 2 ปัญหา ตอนนี้พร่องน้ำออกแต่คลองลึกแค่เมตรเดียวดีไม่ดีไม่ถึง จะช่วยได้แค่ไหน ที่สำคัญมันน้ำมันแห้งประมาณนี้มาหลักเดือนแล้วไม่ใช่พึ่งมาลด ที่แจ้งเพราะมันเหม็นจนทนไม่ไหว ตอนนี้รู้สึกว่าโดนใช้เอกสารอะไรไม่รู้มาบอกว่าชั้นจะไม่แก้ เข้าใจปัญหาไหมครับ ไม่ต้องรีบมาส่งแก้ปิดงานไม่ได้รีบแต่อยากให้แก้ปัญหาได้จริงๆ ถึงปล่อยน้ำมาลงแต่พื้นยังเน่า ยังไงก็น้ำเน่าแค่ไม่ส่งกลิ่นแรง
พื้นที่: แขวงดาวคะนอง เขตธนบุรี กรุงเทพมหานคร